SHBA, përpjekje diplomatike për zgjidhjen e krizës në Gazë
Administrata e Presidentit Bush i shtoi përpjekjet e diplomacisë përmes telefonatave, që synojnë ndalimin e luftimeve në Gazë
Kur kanë mbetur më pak se tre javë nga qëndrimri i Presidentit Bush dhe sekretares Rajs në post, ata po përdorin të gjitha mjetet e mundshme politike për rikthimin e marrëveshjes së paqes në Gazë, si dhe për të ruajtur arritjet e realizuara gjatë përpjekjeve intensive një-vjeçare për vendosjen e paqes mes izraelitëve dhe palestinezëve. Ndërsa ka fajësuar vetëm Hamasin për krizën, administrata amerikane po i bën thirrje Izraelit të shmangë viktimat mes civilëve në Gazë dhe po u kërkon vendeve të rajonit të përdorin ndikimin e tyre për rikthimin e qetësisë në Gazë. Presidenti Bush i telefonoi dje mbretit Abdullah të Jordanisë, ndërsa sekretarja Rajs vazhdoi një sërë telefonatash, mes të tjerësh, me Minsitren e Jashtme izraelite Xipi Livni, me Ministrin e Jashtëm egjiptian Ahmed Abul Geit dhe Ministrin e Jashtëm të Arabisë Saudite, Princin Saud al–Fezal. Zëdhënësi i Departamentit të Shtetit në detyrë, Gordon Duguid tha se qëllimi i këtyre përpjekjeve diplomatike është rikthimi i marrëveshjes së paqes në Gazë, afati i së cilës skadoi këtë muaj, por me një fund që u shoqërua me hedhjen e raketave në Izrael, gjë që nxiti ofensivën e Tel Avivit. "SHBA po punojnë në mënyrë aktive për rikthimin e marrëveshjes për ndalimin e luftimeve. Përgjegjësia për shkeljen e marrëveshjes qëndron tek Hamasi. Ky i fundit duhet t’i ndalë sulmet me raketë dhe ne besojmë se marrëveshja e paqes mund të rivendoset. Por ajo duhet të jetë e qëndrueshme,"- tha ai. Sekretarja Rajs telefonoi edhe Sekretarin e Përgjithshëm të OKB-së Ban Ki Mun, shefin e diplomacisë të BE-së Havier Solana dhe Minsitrin e Jashtëm rus Sergei Lavrov, anëtarët e tjerë të rëndësishëm të Quartetit të Paqes për Lindjen e Mesme. Zonja Rajs, po ashtu po e informon ekipin e tranzicionit të Presidentit të zgjedhur Barak Obama dhe ndihmësit e Sekretares së ardhshme të Shtetit Hillari Klinton lidhur me hapat e saj diplomatikë me Gazën. Analistët politikë në SHBA thonë se Izraeli e llogariti ofensivën e tij në Gazë, në mënyrë të tillë që ndërhyrja ushtarake të përfundonte para se zoti Obama të vijë në pushtet në 20 janar. Por ata thonë se ofensiva i ka zbehur shpresat për përparim të shpejtë drejt një marrëveshje paqeje mes izraelitëve dhe palestinezëve. Në një konferencë telefonike me gazetarët, analisti në Këshillin amerikan të Marrëdhënieve me Jashtë, Daniel Senor, ish-zëdhënësi kryesor i SHBA-së në Irak, tha se Izraeli nuk do të ishte i gatshëm të shqyrtonte tërheqjen nga Bregu Perëdnimor, në se nuk shmanget rreziku në Gazë. ,- tha ai. Edhe analisti tjetër amerikan nga Nju Jorku, Steven Cuk, tha se kriza e Gazës po ashtu i zbeh shpresat e vendosjes së paqes nga administrata e zotit Obama, sepse kjo krizë e ka mënjanuar shefin e autoritetit palestinez Mahmud Abas. tha analisti. Zyrtarët e ekipit të tranzicionit të zotit Obama pak janë shprehur lidhur me krizën në Gazë, duke respektuar qëndrimin e administratës aktuale. Këshilltari i lartë i zotit Obama, David Axelrod u tha të dielën gazetarëve se Presidenti i zgjedhur do të jetë një forcë konstruktive për paqen dhe sigurinë, që e dëshirojnë dhe e meritojnë si izraelitët, edhe palestinezët.//lk